الحمد لله والصلاة والسلام على رسول الله صلى الله عليه وسلم. اللي ما عهوش مصحف يجيب هنعديكم عشر سواني كده عشان بسرعة كده اللي ما هوش صعب يجيب آآ واحنا في سورة ابراهيم
زي ما احنا عارفين طبعا وده المجلس الرابع من سورة ابراهيم. ان شاء الله ان شاء الله يبقى عندنا مجلسين كمان. ونخلصها بازن الله ونشوف بقى نعمل ايه بعدها في اية كم
في اية اربعة وعشرين وقفنا هنا وانا بحب دايما ان احنا ناخد زي مراجعة دايما. كان يعني كأن انا بتفرج على ملخص ليه؟ لان هي الصورة كلها مع بعضها واتمنى ان احنا بعد كده نتعلم
نقرا السورة على بعضها بعد كده عشان هي لها وحدة واحدة وكلها لها مود واحد تعالوا نرجع نقول احنا كنا بنقول ايه عن سورة ابراهيم صورة مكية. يعني ايه صورة مكية؟ قلنا الصور المكية بتتكلم في مواضيع عدة معينة كده تقدر تلخصها في خمس سطور
نتكلم عن مين هو ربنا وعمل ايه وقدرته ايه ومن هو الله هي الاخرة وبيحصل في ايه وبيتعذبوا ازاي وبينعموا ازاي وبنشوف فيها ايه للاخرة. بتتكلم عن انه دي رسالة وده وحي وانتم في هدف من خلقكم وده نبي
وده رسول وده قرآن بتتكلم عن فكرة الرسالة. وبتتكلم عن الرسالة دي مش حاجة جديدة. بتتكلم عن الرسل اللي قبل كده والاقوام ومين سيدنا موسى؟ ومين سيدنا ابراهيم وحصل ايه في الاقوال
محصنة من اهلاكهم دايما الكلام ده بيجي في صور المكية. ومن الحاجات الاكيدة اللي بتقعد تتكلم فيها عن اه ردود افعال الناس اتجاه الرسالة. كلام الكفار جدالتهم شبهاتهم ردودهم ده مش وحي. ده مش رسول. ازاي هنبعث؟ الكلام الكتير اللي بيقعد يتقال في المجادلة بتاعة اهل الباطل يعني
يا اهل الحق. فدي صورة دي صور المكية كلها دايما بتتكلم عن كده. تاني لو قارنتها بالصور المدنية هتلاقي حتة تانية خالص. تلاقي الصور المدنية بتتكلم عن تشريع احكام الجهاد واحكام
القتال والصيام ونعمل ايه في علاقاتنا الاجتماعية والحجاب وعلاقتنا بالدول الخارجية والمعاهدات والمنافقين واليهود هتلاقي حتة تانية يعني ده قرآن له جو مود وبالتالي بيتكلم في حاجات معينة. وده قرآن كان نازل في اوقات تانية واحداس تانية وناس تانية فبيتكلم في حاجات معينة
تفرق دايما بين ده قرآن مدني انت داخل تسمع عن بناء الدولة وبناء الامة وبناء المجتمع وتأسيسه وازاي يضبط وازاي تخلي بالك من المنافقين اللي جواه واليهود والاعداء اللي يهدموا الدولة والام. ده قرآن. ده قرآن كان تاني خالص. يقعدوا يقول لهم مين ربنا وانتم هنا ليه؟ وايه الاخرة دي؟ وبيحصل فيها ايه؟ والرسل اللي قبليكم. وازاي ربنا بيبعت لكم وحي من
ده نور نازل من السما عشان تؤمنوا حاسين بالاختلاف اهم حاجة تكونوا حاسين بالاختلاف يعني ايه قرآن مدني وقرآن مكي فدي صورة مكية. ولكن قلنا الصور برغم انها مكية الا بتتميز عن بعض بان كل سورة دايما بتتكلم عايزة عايزة تلفت نظرك لحتة قد كده
جوة الكلام اللي هي بتتكلم فيه عامة. هي دايما هتخاطب كله ولكن هي دايما بتركز في حتة قد كده. فقلنا ان صورة ابراهيم بالزات جاية تأصل فكرة اساسية. ايه هي؟ ركزوا معي. عشان ما تتوهش. لو حد قال لك سورة ابراهيم دي
يعني يعني بتتكلم عن ايه؟ بس ركز معي كويس قوي في السطر ده فزورة ابراهيم بتتكلم عن الاتي انه بتقول لك قاعدة ربنا طالما قدر ان هو ينزل للبشرية نور من عنده وكتاب من عنده وحي دين طالما نزل دين يبقى نتيجة ان في دين نزل انه في
بيحصل لو ما فيش دين بينزل كل الناس كانت هتمشي ورا نفوسها وشهواتها وتعيش. طالما دين نزل الدين ده اوجد صراع انشأ فكرة صراع. والصراع ده مش بس بين يعني عشان
الصراع يعني ايه؟ صراع في كل حاجة. صراع جواك. يعني صراع بينك وبين عقلك. صراع بينك وبين نفسك وشهواتك. صراع بينك وبين صحابك. صراع بينك وبين امك صوباع راع بينك وفي شغلك صراع بينك وبين الفلوس صراع بينك وبين الدنيا. صراع بين اقوام واقوام ودول ودول. فاهمين يعني ايه صراع؟ بيحصل صراع ليه
لانه الدين جاي عشان يوجهك في اتجاه معين صراط معين. والصراط ده يتطلب منك تكليف وبزل وتضحية. وتنازل وترك طب لأ انا ما كنتش عايز ده. فاللي رفض ده يعني فهمتم لسه الدين جاي يضغط عليك في انك تعبد. وهو كان ما كنش عايز فحصل الموضوع ده
الصورة جاية تقول لك ايه؟ طالما نزل دين يبقى فيه صراع. فجاية تحكي لك عن اشكال الصراع ده والصراع ده وهو بيحصل وسببه وايه وايه اللي خلاه ينشأ ومين اللي
بيمولوا وبيأيدوا ومين اللي بيحاربوا الصور بتتكلم عن فكرة انه فيه صراع لازم يحصل طالما فيه دين نزل. وصلت كده الجملة دي تفتح معي من اول الصورة. اول الصورة مقدمة ان الصراع اهو جاي اهو
اهو ايه اللي حصل في اول الصورة؟ كتاب انزلناه. بص فيه دين نزل اهو. كتاب انزل عشان الناس تخرج من الظلمات الى النور. عشان الناس تخرج من اتباع الشهوات والضلال
حمادة ولطريق ربنا وللنور بتاع الدين. فيه فيه كتاب نزل ففيه صراع هيحصل. بص تاني ايه؟ وويل للكافرين. دايما في ناس قاموا خدوا جنبه وكفروا. فالصورة جاية تقول لك انه فيه صراع ركز معي. وجاي تقول حاجة مهمة قوي. اللي رفض ان هو يخش في الحرب دي مع نفسه ويجاهد ويتعب وينصر الدين جوة قلبه وجوة نفسه وبراه
هوريكم هعمل فيهم ايه. يعني الصورة مش واخدة بالها من اللي تعبوا وبزلوا هيحصل فيهم ايه؟ لا لا مش دلوقتي بعدين هقولها لكم في صورة تانية. انا بكلمك عن اللي
اختاروا ان هم ايه؟ يكفروا. يبعدوا. يعرضوا. مش عايزين صراع. مش عايزين نتعب. مش عايزين نبذل. تعال اقول لك هعمل فيهم ايه؟ فاهمين الصورة واخدة انهي؟ واخدة انهي اتجاه كده
ان انا جاي اتكلم عن الصراع والناس دي هيحصل فيها ايه بسبب اللي هو الموقف اللي هم خدوه. وعشان كده دايما اول ما قالت كتاب انزلناه قام قائل لك وفيه ناس كفروا اولهم
طب دول دول نتكلم عنهم بعدين. انا دلوقتي مع دول. وجابت الشخصية دي النموزج ده. اتكلم عنه في الصورة كتير جدا النموزج ده. سواء هو عامل ازاي؟ ايه اللي خلاه كده
مين اللي خلاه كده ؟ ولما بقى كده بقى يعمل ايه ؟ وهيحصل فيه ايه في الاخرة. واضح كده ؟ اية اتنين وويل للكافرين. بتقول لك النموزج ده موجود. اية تلاتة ليه ليه كانوا عاملين كده؟ ليه رفضوا؟ يستحبون الحياة الدنيا على الاخرة. قرروا يفضلوا في الدنيا ومش عايزين
مش عايزين صراع مش عايزين دين عشان كتر الدنيا وعملوا ايه تاني ؟ ويصدون عن سبيل الله. وبدأوا يقفوا في وش اللي خدوا جنب اللي خرجوا للنور. ليه قلنا ده بيحصل ؟ ما تسيبني يا عم! لأ ما هو اه
تصالحوا وفلوسه ودول اتباعه ودول اللي بيهيصوا له ودول اللي بيكتروه وبيقووه فانت لما تاخدهم مني انا انا اضعف واتعب لأ انا ما ارضاش محبة مني. انا اضلهم. انا ابدأ اعمل لهم انداد زي ربنا واقول لهم امشوا وراها عشان اضلهم ويبقوا معي. هم دول اللي ربنا سماهم في سورة ضعفاء. هم في الاخر
الكفة دي بس اتكلمنا عنه المرة اللي فاتت. فتاني عشان ما تتوبش مني. الصورة بتتكلم عن الدين لما ينزل بيحصل صراع. فيه ناس بتبعد. ليه في ناس بتبعد؟ عشان الدنيا شغال
وعشان اختاروا الكفة دي. ويا ويلهم يا ويل اللي هيحصل فيهم وبعد كده جت ده اول اربع ايات. ده ايه دي؟ دي مقدمة لمبدأ السورة المقطع اللي بعديها الشوط اللي بعديها ربنا بيقول له ايه؟ زيك زي غيرك. فاكرين قلنا القرآن المكي بيتكلم عن الدين؟ زيك زي غيرك. ارسلت موسى عشان برضه نفس الهدف وبرضه الناس انقسمت
وسيدنا موسى بدأ يقول لهم لازم تعبدوا ولازم تستحملوا ولازم تصبروا ولازم تشكروا ده المقطع التاني. المقطع التالت مش انت بقى وسيدنا موسى بس الم يأتكم نبأ الذين من قبلكم؟ ده ده الموضوع ده متكرر على مدار صفحات التاريخ كلها. الاقوام تيجي
والرسل تيجي والاقوام تكفر شف احنا هنتكلم عن الفئة دي على النموزج ده النموزج ده اتكرر كتير تكفر وتجادل والاقوام والرسل تثبت وترد على جدالاتهم وبدأت الصورة تاخد اربع خمس ايات توريك المشهد الواقعي بتاع رفض الدين ونشأة الصراع وان نسفي بدأت تكفر وتاخد
وبدأوا يردوا على بعض لو فاكرين الايات وبدأوا ردوا ايديهم في افواههم وقالوا انا كفرنا قالت رسلهما في الله شك قالوا ان انتم الا بشر مثلنا قالوا ولكن ان الله يمن. قالوا فاتوا بسلطان. قالوا وما كان لنا اتيكم بسلطان. آآ قالوا ايه لنصبرن على ما اذيتمونا؟ قالوا آآ لنخرجنكم من ارضنا. شايفين؟ ادي
طبعا بينشأ اهو ادي مظهره واضح اهو برة جوة النفوس وبرة النفوس. هي دي الصورة ده الشوط التالت كان. انا بحب الخص عشان الناس تبقى معنا. ادي الصراع بدأ انه في دين نزل وفي ناس كفرت عايزين دنيا وبيصدوا. وادي سيدنا موسى عمل زي النبي صلى الله عليه وسلم عمل زي ما في دلوقتي بيحصل. وجدين بيوصل للناس والناس بتصارع بسببه
لانه في الاخر ربنا بيقول لك ده موجود على مدار التاريخ كله. وبعد كده واستفتحوا الشوط الرابع ده تكميلا للشوط التالت. بس هنا نقل نقلة تعالوا اوريكم هيحصل فيه يومين في الاخر
وقلنا ان ده جزء من الصورة وهي بتتكلم عن عقابهم في الاخرة واستفتاح وخاب كل جبار عريض من ورائه جهنم ويسقى وماء صيف كلامنا عن ازاي العذاب بيحصل له من كل حتة في جسمه ويأتيه الموت من كل مكان وما هو بميت
وربنا في اخر يوم ما لهمش حاجة عندي يوم القيامة. مثل الذين كفروا بربهم عملوه كايه؟ كرامات. اشتدت به الريح فده كان الشوط التالت اللي هو طويل قوي. الم يأتكم لحد هنا؟ وبعد كده الشوط الرابع ربنا تاني بيتكلم عنهم في الاخرة. بس في الاول قام قايل ملحوظة
صغيرة اوي وسريعة اوي. الم تر ان الله خلق. انتم مش شايفين ان ربنا خلق السماوات والارض بالحق؟ انتم مش عارفين ربنا خلق كل ده ليه؟ انت مش واخد بالك انت في امتحان؟ انت مش واخد بالك ان في حقيقة اسمها انا في هدف من
فيه غاية انت موجود هنا له وبعد كده قام راجع تاني كمل النموزج ده بيحصل فيه ايه في الاخرة بس مش العزاب المادي اللي لسه قايلينه لأ تعالوا احكي لكم على العزاب النفسي اللي بيحصل لهم. وبرزوا لله جميعا. فقال الضعفاء للذين استكبروا انا كنا لكم تبعا. بيتخانقوا مع بعض
بعض بييأسوا بعض بيفقدوا الامل من بعض. فبالتالي عزاب نفسي وبعد كده مين اللي عمل فيهم كده؟ مين اللي زين لهم الدنيا؟ مين اللي خلاهم يفضلوا على ما فيه؟ وقال
الشيطان لما قضي الامر لازم تيجي سيرته عشان يقول لك خلي بالك ده السبب في اي صراع انت بتتخاذل عنه وتأنتخ عنه هو ده اللي فضل يضحك عليك ووعدتكم فاخلفتكم فلا تلوموني ولوموا انفسكم. فربنا يجيب ذكر الشيطان في الاخرة مش بس عشان يوريك بص في الاخرة
هم ازاي احباط ويأس وندم وحزن؟ لا كمان عشان يقول لك خلي بالك من الشيطان في الدنيا لا يضحك عليك زي ما ضحك عليهم ده اللي احنا وقفنا عنده كده
يبقى كده تاني الدين بينزل بيحصل صراع لان فيه ناس ما بتقبلوش وناس بتقبله. ولو بيقبلوش مش بس ما بيقبلوش عشان الدنيا كمان بيصد عن سبيل الله. ومش بس كده بيفضل
يجامل ويروح وييجي ويلقي الشبهات ويتريق ويسخر ويهدد. وبعدين ربنا يقول لك في الاخرة تعال اوريك هيحصل في ايه من عذاب مادي وعذاب نفسي حلو التلخيص المهم ان احنا نثبت يعني ايه صورة ابراهيم؟ سورة الصراع نتيجة الدين اللي بيحصل جوايا وبرايا
فلما يحصل بس صراع ما تستغربش الصحابة لما دخلوا عليهم المشركين في غزوة الاحزاب قالوا هذا ما وعدنا الله ورسوله هو ده اللي ربنا قال لنا هيحصل ليه ما ينفعش ان انت تستغربي من ضغط المجتمع او انت تستغرب من من من ازمة معينة من ابتلاء. حبيبي انت مخلوق عشان كده
انت مخنوق عشان تتحط في الموقف ده فتسبت ان انت ولا نصبرن على ما اذيتمونا. انما فكرة يا نهار ابيض ايه اللي بيحصل لي؟ وليه؟ وازاي؟ ومش مش قادر ده عدم فهم لحقيقة الابتلاء اصلا اللي احنا فيه
ده سيدنا موسى في الصورة عشان يقول لهم احنا في الصراع عمل لهم ايه ؟ فاكرين فرعون كان بيعمل فينا ايه ؟ ما تنسوش احنا ان احنا في الصراع. ما تنسوش ان احنا في ابتلاءات ربنا عشان يا اما نصبر يا اما نشكر
يجي واحد او واحدة يضعف ويتضايق ويتعب من ايه؟ من من الامتحان؟ ما ينفعش. ولا نصبرن على ما اذيتمونا. وعلى الله توكل بقى توكل وقل له يا رب ساعدني وهيأ لي وامر رشدي واشرح صدري ويسر لي امري. وثبتني وهفرغ علي صبرا وتوفانا مسلمين
لازم نبقى مهيئين الصورة جاية عشان تهيأك قابل بتقول لك ايه آآ استحمل اللي هتقابله قابل بقى اعرف ان انت داخل في معركة مع نفسك جواك براك اعرف ان انت داخل دلوقتي في امتحان شديد قوي عايز راجل
الرجال صدقوا ما عاهدوا الله عليه. الصورة جاية هتعلمك انه فيه صراع انت مش هتعيش في وما تستغربش من اللي حواليك ليه يا جماعة مش عارفين نعيش مع بعض مش هينفع
نعيش مع بعض هي كده. قام جايب لك ربنا كل التاريخ كل التاريخ كده كل التاريخ صراع. ليه؟ فيه ناس عايزة دنيا وفيه شيطان. هي مش هينفع انت في دنيا ونفس وشهوات وانجذاب وشيطان ومتوقع انه الدين لما ييجي ما
مشكلة معه ربنا يقول وما اكثر الناس ولو حرصت بمؤمنين فهيأ نفسك للواقع. هيأ نفسك للغربة. هيأ نفسك للصراع. هيأ نفسك لمن ترك شيئا لله عوضه الله خيرا منه. هيأ نفسك ليه مؤمنين صدقوا ما عاهدوا الله
عليه هيأ نفسك هيأي نفسك والا والا سب الدين وتخلص من الصراع ولكن اتفضل تشوف السورة بتقول لك هيحصل ايه في اللي اختاره كده احنا بالصورة دي بنخوة. صورة صورة فعلا بتدينا قوة. صورة بتدينا قوة وفهم وايه؟ وواقعية بقى
في بزل وفي تعب يا جماعة يلا يلا بنا كل صلاة فجر هنتعب كل ما ييجي فرصة ان انا هشتم مش هشتم. كل ما يبقى في حاجة حرام نفسي عايز اتفرج عليها مش هتفرج عليها. كل مرأة احنا كده يا جماعة. لحد امتى؟ لحد ما نخش الجنة
في ناس عايزة ترتاح يعني من احد الشكاوي اللي بتيجي بتاعة انا مش حاسس بلزة الصلاة ده واحد عايز يخلص من مشقة الصلاة حبيبي الصلاة هتفضل عبء وتكليف مهما حصل. انت مش جاي هنا عشان تتلزز بالصلاة. انت جاي عشان تصلي
انا نفسي ان انا ابدأ اعيط في القرآن. انت ربنا ما امرتكيش بالعياط في القرآن ارك بتدبر القرآن. فاجتهدي وابزلي مع القرآن. حتى لو مش قادرة. المهم ابقى بعبد واخد السواب
ابقى بصبر وابقى بجاهد في صراع النفس مع القرآن ده. هيأوا نفسكم لده لان لذة العبادة هي هي هي خفية. هي نفس عايزاها عشان ترتاح بالعبادة. اصبحت عايزة برضو ايه؟ عايزة جنة برضو. في الدنيا؟ لا ما فيش جنة في الدنيا
في صراع في الدنيا في تعب في الدنيا. في في في ربنا قال ايه؟ لتخرج الناس من الظلمات الى النور. هو اقسم بالله الواحد حاسس بالنور وهو بيعبد وهو بيتعب. يعني هو
واللي قالوا لنا انا فرحان. فرق كبير ما بين ان احنا هنتعب وان احنا هنبقى مبسوطين ولا لا عشان دي واضحة جدا اللي قرر ان هو ما يتعبش مش مبسوط
واللي بيتعب هو اللي مبسوط بعد ما بيقتنع باللي بيعمله وبيقبله وبيعرف هو بيعمله ليه ولمين. فالهدف بيكبر عنده جدا وبيبقى راضي عن سعيه طب ايه قولي وان سعاكم سوف يرى
وكان سعركم مشكورا. السعي ده انا مبسوط به انا راضي به انا قبله انا اخترته. بس مش معنى كده انه ما فيش سعي. فيه سعي. فيه تعب فيه عرق. فيه بذل
الصبر لازم نبقى عارفين ده كويس ما حدش اللي ضحك عليك وقال لك الدين ده آآ بونبوني وهتيجي تاخده الله هتنشكح وتعيط والملايكة تيجي تشيلك وترفرف وتحلمي الكلام ده الكلام ده ضحك
نحكي على الدهون ممكن يبقى استدراج في الاول كده. ولكن عايز ان احنا اه اه نبقى عارفين انه انا هتعب ولكن انا اخترت حاجة حلوة جدا جدا هو صح جدا اللي بعمله
ابقى راضي وربنا يشرح صدري ويرزقني السكينة والطمأنينة ولكن انا عارف ان قوم صلي. قوم يلا عشان تبري اهلك. قوم يلا عشان آآ تطلع من فلوسك صدقة. لازم لازم نبقى عارفين ومهيئين للصراع ده
الصورة جميلة جدا بتديك قوة على واجه الصراع اعرف انه في صراع اصمد في الصراع اوعى تبقى زي دول. انا مش هحكي لك انت لو آآ عارف لما تاخد واحد مصحة مخدرات مدمنين
وتوريهم له ليه؟ عشان مش تقول له لو ما شربتش يبقى عامل ازاي تقول لو شربت هيبقى عامل ازاي؟ الصورة جاية تعمل كده تعالوا نخش في مرحلة النهاردة ايه اربعة وعشرين. النهاردة ربنا بيضرب مسل. ركزوا معي عشان الامسال
اه اه ساعات بتبقى سهلة قوي ساعات تبقى يعني هي محتاجة استفاضة الم تر كيف ضرب الله مثلا ايه بقى المثل؟ المثل عشان يقرب لنا الصورة. خلاص؟ هتلاقيه في اخر الاية خمسة وعشرين ربنا بيقول ايه؟ ويضرب الله الامثال للناس لعلهم يتذكرون. عشان اقول لك ايه؟ حاجة
اضرب لك مسل فالمسل ده تفهم الحاجة من طريق المسل ده. زي اعمالهم كرامات اشتدت به الريح لما وصف لنا المشهد ده. كده اقنعنا تماما انه هو عايز يقول لنا
اعمالهم دي مش هتبقى موجودة. بقى مايل لك صورة خلاص انت واصل لك اللي كان عايز يقوله. ده قيمة الامثال ويضرب الله الامثال للناس لعلهم يتذكرون. ايه المسل بقى اللي معنا من المرضى
كلمة طيبة شجرة طيبة اصلها ثابت وفرعها في السماء توتي وكلها كل حين باذن ربها والناحية التانية ومثل كلمة خبيثة كشجرة خبيثة اشتدت من فوق الارض ما لها من خراب
المفسرين بقى يقول لك ايه؟ يقول لك المثل ده يقصد ان هو يقول لك ايه الارض اللي هيتزرع فيها الشجرة اللي هتطلع هو بيقول لك انه الارض دي ايه يا قلبك؟
الارض دي هي قلبك خلاص الانسان اللي قلبه بيختار يزرع فيه ايه في واحد لما سمع سمع في كلام سمعه خلاص فسمع عن الدين. سمع عن لا اله الا الله
سمع عن انك تبقى ماشي في طريق ربنا الى صراط العزيز الحميد. سمع عن الدين اختار انه يحط لا اله الا الله دي جوة الارض بتاعته جوة قلبه. الارض هي القلب
فالمؤمن اختار لا اله الا الله عشان تتحط في قلبه وقرر ان هو ما يبقاش في قلبه غير لا اله الا الله. يعني ايه لا اله الا الله النبي صلى الله عليه وسلم عرض نفس الكلمة دي على كفار قريش قال لهم قولوا كلمة
تملك بها العرب والعجم قولوا لا اله الا الله تفلحوا ابو جهل عارف يعني ايه لا اله الا الله عارف ان انا ابقى بقول لا اله الا الله معناها ان المفروض ابقى عامل ازاي
جوايا وبراية فقال له ايه؟ لو كانت كلمة لقلناها بس هي مش كلمة يعني اللي هنا مسلا فيه تمانين واحد اهو كلكم هنا بتقولوا لا اله الا الله مش معنى كده ان انتم بتقولوا لا اله الا الله
يعني ايه مش بالكلام؟ اه هو ابو جهل كان عارف. ويقول له ايه ؟ لو كانت كلمة لقلناها بس المعنى ان انا اقول لا اله الا الله ابو جهل ان انا يزهر علي لا اله الا الله جوايا وبرايا
لا اله الا الله يعني متقسمة لحاجتين العلماء يقسموها لحاجتين اول شق. يعني ما فيش اله غيره اله غيره يعني ما فيش حد بيخلق غيره ولا بيحيي غيره ولا بيموت غيره. ولا بيرزق غيره. ولا ولا بيملك غيره. ولا ولا بيغني غيره. ولا بيفقر غيره. ولا بيشفي غيره. ولا بيمرض
ما فيش حاجة بتحصل الا به. الا بسببه الا الا بسبب وجوده. ايه يا جماعة انا يا جماعة قل هو الله احد. ما فيش غيره ما فيش غيره اللي بيموت وبيحيي. ما فيش غيره اللي بيرزق. ما فيش غيره هيجوز. ما فيش غيره بيأكل. ما فيش غيره بيشرب. يا عبادي كلكم ضال الا من هديته. ما فيش غيره بيهدي. يا عبادي كلكم
جائع الا من اطعمته. ما فيش غيره بيأكل. يا عمادي كلكم عاري الا من كسوته. ما فيش غيره يلبسنا ما فيش غير الله. انا عايزك تبقى متأكد انه لا اله الا الله معناها افتح عينك كده ما فيش بحر وما فيش سماء وما فيش جبال وما فيش ارض وما فيش بني ادمين وما فيش
وما فيش شجر وما فيش جبال وما فيش حيوانات وما فيش مسلمين وما فيش مسيحيين ما فيش بني ادمين ما فيش جن ما فيش ملايكة ما فيش سموات ما فيش جنة ما فيش نار ما فيش الا الله
ده معنى لا اله الا الله ما فيش غير ربنا هو هو الفعل الوحيد. وكل شيء موجود بسببه وكل وجود من غيره ولا حاجة ما فيش غير ربنا المشركين يقول لك احنا عندنا اغلب دي
ولئن سألتهم من خلق السماوات والارض ليقولن الله العلماء قال لك لا اله الا الله ده نصها نصها التاني بسبب ده بسبب انه ما فيش اله غيره هو ده بس الحي القيوم العظيم ذو الجلال والاكرام. ما فيش غيره
فازا لا اله الا الله برضه معناه ايه؟ ما بخافش اكتر واحد منه بيخاف ربنا. اكتر واحد باحبه ربنا. اكتر واحد ابقى عايز ارضيه ربنا. اكتر واحد باخاف من غضبه ربنا. ما باصلي
ما فيش غير ربنا. ما بصومش غير لربنا. بلبس الحجاب عشان ربنا. باترك شهواتي عشان ربنا. بنام بالطريقة اللي ربنا بيرضى عنها. باصحى بالطريقة اللي بيرضى عنها. في المواعيد اللي بيرضى عنها. بتعامل
بخطره على اساس ربنا فلوسي بتصرف فيها على اساس ربنا ما باعبدش غير ربنا لا اله الا الله ما بتوجهش غير لربنا. دي المشركين قالوا له صعب مش هينفع ده معناه ان احنا نكسر الاصنام. ونقول للقبائل التانية ما لكمش اصنام عندنا وما تجوش عندنا دول ده انتم كفار. ونقطع مصالح ونخسر فلوس وعلاقات
والناس يقولوا علينا ايه؟ ونخش في صراعات وخناقات مع قبائل تانية بقى تقعد تحاربنا عشان الكعبة. لا لا لا لا انا في غنى عن الصراع ده فالانسان ده ما اختارش القلب ولا اله الا الله. اختار كلمة كفر باطل ضلال
شف انت بيتعرض عليك كلام تاخد الدين ولا ما بتاخدش الدين؟ تعيش بلا اله الا الله ولا لا؟ فبتختار كلمة وتحطها في قلبك وتقول ده اللي انا عايش به من هنا المثل ربنا بيقول تعال احكي لك لما اللي اختار لا اله الا الله عامل ازاي واللي ما اختارهاش عامل ازاي
فالنبي صلى الله عليه وسلم قال للمؤمن كالنخلة ليه؟ لان النخلة آآ النخلة صعب جدا تهزها. صعب جدا توقعها. النخلة نخلة سابتة على الارض. نخلة قوية. نخلة صلبة. نخلة طويلة وشامخة وضخمة. وبتطلع
على طول. وبتثمر ثمار كتير جدا فيها فيها خير وفيها فيها بركة في العطاء المؤمن كالنخلة. وقال ان الشجرة الخبيثة لشجرة الحنظل. الحنظل ده لو دورتوا عليه على اليوتيوب على على الجوجل او يوتيوب هتلاقوا شجر كده قصير
خشن وهش كده وبيتشال بسهولة مش مفيد الشجر مش زي النخلة النبي صلى الله عليه وسلم يقول ايه بيقول انه انه ده عامل كده وده عامل كده فعايزين بس ان احنا نحاول بقى نتدبر الآيات بقى لإت
آآ ان لم ترى كيف ضرب الله مثلا كلمة طيبة. فشجرة طيبة اصلها ثابت وفرعها في السماء فالاخطار لا اله الا الله نبتت في قلبه اه الشجرة دي بسببها وطلع بسببها بقى واقف زي النخلة
اصلها ثابت. جزورها جوة الارض قوية جدا جدا جدا ثابتة. اللي بيعيش بلال الله بيبقى قوي جدا. ما بيهزوش اي رياح او اي موج من او شهوات ما عندوش مشكلة لأ دي شغلانة حرام لأ لأ دي الموضة لأ لأ ده جوازة غلط لأ معندوش مش قوي قوي مع نفسه انا هقوم اصلي انا هقوم
آآ اعبد انا انا هصلح من اخلاقي ثابت اي شبهات بتيجي بقى آآ الحاد شذوذ فلوس آآ آآ ايا كان هو قوي تحس انه المتمسك بلا اله الا الله ده
يعني يعني ماسك في الارض كده ودي قيمتها انك تستمد قوتك من ربنا وعزتك من ربنا ورفعتك من ربنا فاللي بيعيش بلا اله الا الله اللي بيحققها فعلا اللي بيقرر ان هو يعتنقها فعلا ويعتقدها ويضحي عشانها ويبزل
بيتحول لبني ادم قوي جدا. وبعدين ايه بقى؟ ده جواه اصلها ده ما حدش شايفه ده جواه. وايه؟ وفرعها في السماء آآ بيحصل ايه بقى؟ تؤتي اكلها كلها لحين العمل الصالح بيزهر عليه ثمارها اللي هي اكلها كل حين. يقول لك دي ثمرات لا اله الا الله. دي اثار لا اله الا الله. هتلاقيه ماسك في الصلاة ماسكة في حجابها
هو بيحسن في اخلاقه وبيتصدق وبيعمل خير وبيقرا كتب دينه وبيحضر علم. وبيساعد الناس دايما عنده ثمار. لا اله الا الله مش كلمة جوة. لا اله الا الله عقيدة جوة بتديك قوة جواك ولكنها الطبيعي بتزهر عليك على شكلك وعلى طريقة كلامك وعلى بتخرج فين وما بتخرجش فين
ما فيش لا اله الا الله من جوة بس ما فيش ايمان ما بيظهرش. ده كدب. ده انت ده ده واحد بيضحك على نفسه. اللي عايش لله باين عليه انه عايش لله في يومه. لو عاشرتك
اربعة وعشرين ساعة من غيرك لاخرك اعرف انت لأ. شوف انت بتنام امتى وتصحى امتى وبتكلم مين وبتتفرج على ايه معروفة واضحة جدا فربنا بيقول كده انه انا الدين ده نزل نزل عشان يعرض على الناس لا اله الا الله. تقبلها في قلبك ولا لأ؟ ففي واحد اختارها الكلمة الطيبة دي. فبص حاله بقى عامل ازاي؟ وفيه واحد ما اختارهاش. اختار
تعيش بالكلمة الخبيثة. قرر انه يعيش للموضة ولا للفلوس ولا للدنيا ولا للباطل للكفر. كلمة كلمة ما لهاش جذور اصلا ربنا يقول ايه اجتثت اول ما يتعرض عليك اول ما يتعرض عليه شبهة فتنة شهوة
بيقع في اي لحظة دي مشكلة اللي مش عايش لله. اللي ما قررش ان هو يعيش. انا قررت ابقى ملتزم. ملتزم بايه؟ ملتزم بلا اله الا الله. انا قررت ان انا ابقى على العهد ولنصبرن على ما اذيت
انا بتاع لا اله الا الله انا عبد بيبقى قوي جدا وبيمسك فيها التاني بيبقى مهزوز. بيبتاع لا اله الا الله كلام كده على الوش انما اول ما تيجي فتنة يقع يقع على طول. شبهة يقع على طول. يسيب الدين في لحزة. يتميع في الدين في لحزة. ليه؟ مش عايش لله فعلا. مش مؤمن بجد
ده ما بيثبتش الشجرة الخبيثة عشان كده بص الاية اللي بعدها قام قال ايه ربنا يثبت الله ربنا قال انت تختار لقلبك ده ولا ده؟ اقول لك هسبتك ولا لا
ازاي اسبت! ازاي اسبت! انت ما تعرفش اسبت انت ما تعرفش تسبت يثبت الله لازم نبقى عارفين يعني هو ليه؟ ليه ربنا قال ايه؟ اصلها ثابت ما بتقعش. واجتثفت يعني بتقع يعني ايه اللي خلى ده؟ انه في صراع هيحصل. وفي فتن
وابتلاءات هتحصل ومحتاج ثبات والا انت هتتاخد في الرجلين وربنا بيقول ايه؟ يثبتهم فين؟ في الحياة الدنيا شبهات وشهوات عمالة تتعرض حوالينا وفتن يثبتهم وفي الاخرة اللي هو اخطر واخطر عند الموت بيسبتهم. فحسن الخاتمة في الخاتمة بيسبتهم في القبر بيسبتهم
على الصراط وهم ماشيين بيثبتهم فكيف اسبت؟ ربنا هو اللي بيسبت. انت ما تقولش كيف اثبت. قل كيف يثبتني الله ازاي امتى ؟ بص قال لي ربنا يثبت الله الذين امنوا
وبعد كده بص ويضل الله الظالمين. يعني ايه؟ يعني ربنا يرى منك. اخترت تبقى من دول ولا دول فهو يقول لك هثبتك ولا لا ولا ضلك ويفعل الله ما يشاء
فربنا يبقى السؤال ازاي ربنا يسبتني لما يرى منك تمسك بلال الله بزلة عشان لا اله الا الله سبات منك على لا اله الا الله تحقيق لا اله الا الله
ثمرات لا اله الا الله لما يقرب منك ماسك في الكلمة الطيبة اما التانيين ربنا يضلهم بسبب ظلمهم. في الاول عرض عليهم رفضوا. بص ربنا يقول ايه؟ فكفروا وتولوا واستغنى الله
مش مهم يظلهم ويفعل الله ما يشاء. فالايات دي جاية عشان تأكد تاني انا بقول لك فيه صراع هيحصل وفيه فتن هتيجي وفيه ابتلاءات فيا اما تضل وتمشي ورا دنيا واعمى ومش شايف وتختار كلمة خبيثة وتعيش بها. يا اما تختار دين ولا اله الا الله وتمسك فيه ساعتها ساعتها
هتتحول لشجرة حنظل وتتاخد في رجلين. دنيا واخرة. تخيل واحد يضل وما يثبتش في الاخرة. او تتحول لدخلة والله لا يترك اللي راح له واللي اقبل عليه يريد الله ليخفف عنكم. لما يشوف واحد قرأ انا يا رب همسك فيها انا هتعب عشان انا هبذل انا مش هخلع من الصراع ده ومش هطلع اجري. انا هقف في وش نفسي
واهلي ايا كان لو بيعضوا ديني ربنا يقول لك اثبتك اسبتك في الشبهات والشهوات ويضل الله الظالمين. ومن الامسلة الغريبة جدا اللي اللي بتجي لي آآ آآ النهاردة في في الهيصة بتاعت الشزوز الفترة اللي فاتت دي
ليه في ناس يعني معلش يا جماعة ربنا حكى لنا في القرآن يعني ساعات القرآن يقول لك مش واضح مش مفهومه كده ربنا حكى لنا في القرآن على نبي اسمه سيدنا لوط. وقوم اسمهم قوم لوط. وقال لك القوم دول كانوا عندهم فاحشة الشزوز واتقالت باللفظ
كده اتأتون الذكور من العالمين؟ يعني يعني معروف القوم دول موجودين. اه اتقال. يعني لو سألته اتقال؟ اه اتقال. اه اتقال انهم بيعملوا الفاحشة دي؟ اه اتقالت. اتقال انه النبي جه قال لهم ما تعملوش الفاحشة دي بالزات اه اه يعني هو ما اتكلموش في الكفر اصلا الايات بتتكلم عن الفاحشة. اه اتقال انه فيه عذاب نزل عليهم عشان الفاحشة دي؟ اه
في شك او في عقل طبيعي طبيعي يقدر يتكلم في ان الشزوز حرام ولا حلال مستحيل يعني ها مستحيل ليه في ناس مش قادر يوصل لها الحقيقة البسيطة دي يعني خليني ازود عليها حتة. لما يجي واحد عايز يضحك علي ويقول لي الشزوز ده في التراب تبقى في الاناث انسان وجينات بيتخلق بها
اقول له ما اقدرش اصدق لانه والله عزبهم بسببها ربنا كده زلمهم وهو اللي خلقهم بالجينات دي. يبقى انت اكيد بتحور وما فيش جينات. ما هي حاجة من اتنين. يا ربنا زلمهم يا ايه؟ يا ما فيش ما فيش جناء. يعني يا دية دي
ازاي انا عندي الموضوع يعني سلس قوي كده؟ هل عشان انا عقلي اكبر شوية مسلا؟ شايفين عقلي مسلا قد الشاشة كلها مسلا لانه الله ثبتني في دي مش عشان هي لما تقول لنفسك انت مش مش متخيل ازاي الناس كده انت كده فاكر ان هوندا نام ايدك وبمزاجك. لا يا حبيبي انت كده عشانه هو الله يثبت
لما يرى منك شوية صدق اتجاه لا اله الا الله يثبتك في ديك. ولما يرى منك صدق اكتر يثبتك في غيرها. ورمى يراه منك صدق اكتر يسبتك تلاقي واحد بكل بساطة قادر انه
هو يقول الفلوس الحرام لأ. والجواز الحرام لأ. ومعصية ربنا لأ. ويصبر على الطاعة ويمسك بها ويجهر ويقول لأ انا عايز افضل اعملها. ولما يتريقوا عليه يبقى حاسس ان هم اللي قد كده وضعفاء وحتى لو بيعاملهم بالحسنى الا ان هم اللي صعبانين عليه. ازاي بني ادم ده قوي كده
لانه الله ثبته ازاي؟ لانه ربنا رأى منه انه يستحق انت خارج بعد رمضان عايز اثبت قاري الله منك خيرا وانك تستحق لن يثبت الله من لا يستحق مش عافية هي
ربنا قال اهو يثبت الله الذين امنوا بلا اله الا الله مسكوا فيها. زرعوها في قلوبهم. فضلوا يسقوها. فضلوا يطلعوا ثمرات. ربنا يرى منهم دول يستحقوا لا اله الا الله. اثبتوا
هيثبتهم في الدنيا وفي الاخرة الدنيا وفي الاخرة احنا عايزين بس نعيش مع التلات ايات دول او الاربع ايات دول لان ربنا جابهم هنا عشان يقول لك ايه الصراع ده
انت فيه زي ما قلنا انت اخترت لقلبك انهي انهي انهي كلمة وبتزرع انهي شجرة وان شاء الله هسبتك في الشهوات والشبهات لو انت بس اخترت الطريق الصح. تعرف كده الموضوع بيمشي ازاي
ده اول شوط معنا النهاردة. ونخش على اللي بعده الم تر الى الذين بدلوا نعمة الله كفرا. نرجع للنموزج بتاع السورة. تاني بعد ما ربنا حكى عنه في الاول لما كتاب انزلناه وويل للكافرين
وبعد ما سيدنا موسى بيقول لقومه اوعوا تبقوا زي النموزج ده. وبعد ما جالنا الم يأتكم نبأ الذين من قبلكم. النموزج ده في التاريخ كله ازاي اتكرر وبعد ما جاب لنا حصل ايه للنموذج ده في الاخرة وخاض كل جبار عنيد. وقال الضعفاء للذين استكبروا وقعدوا يتكلموا في بعض. والشيطان وقف
يخطب ويقول لهم آآ انا اللي عملت فيكم كده فلا تلوموني بعد ما دخلنا في حتة انه انت قلبك هيبقى ده ولا ده؟ ورجعنا تاني لنموزج الم تر انت مش ما خدتش بالك. مش واخد بالك. مش شايف
شايف الناس اللي ما رضتش ان هي تمسك في لا اله الا الله والشجرة دي مش شايف الناس اللي اختارت انها ترفض وتعرض عن مواجهة قلوبها ونفوسها عشان تطبق الدين ده؟ عملوا ايه؟ انا خلقتهم وانعمت عليهم
بدل ما يشكروا اختاروا يكفروا. الم طار الى الذين بدلوا نعمة الله بدل الشكر بالكفر. بدلوا نعمة الله كفرا وزي ما قلنا ما بيمشيش لوحده ما فيش حد بيصحى الصبح يقول انا عايز اشرب مخدرات. انا هنزل اشرب مخدرات ويقف لوحده وكده. لازم مين هيجي معي؟ انا مش عايزه اعيش لوحدي. ما فيش واحدة بتحب ان هي ايه تفجر لوحدها
ما فيش واحد بيحب انه يعصي لوحده. بيحس ان هو وحيد لازم يبقى لازم يبقى معه حد لازم معي شلتي صحبتي. كلنا نتفرج. ساعات تلاقي ما اتفرجتش على كزا. لازم نتفرج عليه مع بعض. ما تيجي نعمل كزا. ما تيجي نسافر. ما تيجي ما بيعرفش يبقى لوحده
يا اما عشان حد يقيده كده قوي كده يقف جنبه ويحسسه انك مش لوحدك. يا اما عشان كمان يستغله ويستفيد منه يستغله ويستفيد منه فبصوا ربنا يقول ايه بدلوا نعمة الله كفرا واه واحلوا قومهم دار البوار جهنم
الدارة البوار اللي هي الارض البور اللي هي الارض الهالكة. الارض الهلاك اللي هي جهنم وربنا يقول ايه؟ احل قومهم دار البار. يعني ايه؟ يعني كانت النار حرام على على الناس دي مش هيخشوها. بس هم اغوهم واضلوهم
السودانيين زي ما قلنا اختاروا الضعف وحبوا ان هم يضلوا ويمشوا وراهم. فبقت النار اللي هي دار البوار حلال عليهم. حلال على قومهم. فاهمني انتم المعنى هم احلوا لقومهم هي هنا قومهم بس ايه احلوا لقومهم النار. ازاي؟ اضلوه فسمعوا كلامه فمشيوا وراهم فبقت النار ايه
حلال عليكم واحلوا قومهم ديروا دار جهنم يصلون. وبئس القرار اضلوهم وجعلوا لله اندادا ليضلوا عن سبيله ان هم يعملوا ايه؟ انداد لربنا. قريش كانت تعمل ايه؟ بتقول لهم الكعبة اهي. ما تجيبوا الصنم بتاعكم نحطها عليه فتبقوا تيجوا وتبقوا تطوفوا لله وللصنم برضو فيبقى
في حاجات ايه يعني دي بتبقى بتاعتكم فقومكم ييجوا وانتجروا بردو مع بعض ويبقى في علاقات ما بينا فعملوا انداد لله بقى في اصنام مع ربنا. الكعبة كان عليها تلتمية وستين صنم. النبي صلى الله عليه وسلم كسرهم يوم فتح مكة
تلتمية وستين ند تلتمية ليه؟ لان هم بالنسبة لهم الفكرة اللي لازم يبقى فيه بديل للدين هيعمل لك نتفليكس. ويعمل لك مسلسلات رمضان. ويعمل لك خيم رمضان. ويعمل لك كافيهات. ويعمل لك نوادي عشان تنزل فيها اولاد وبنات. ويعمل لك حفلات
قم ويعمل لك لازم يبقى فيه انداد لازم يبقى في حاجات تلهي الناس وتشغلهم ويلاقوا فيها ملزات وشهوات يصرفوا فيها نفسهم عن الدين. يعمل قهاوي ويعمل بارات ويعمل ديسكوهات ويعمل ساحل ويعمل بحر لازم ان هو يحط التاتش بتاعه في الحاجات دي. خلوا بالكم الحاجات دي فيها حاجات كتيرة كان ممكن تبقى حلال عادي
عادي فالنهارده ازاي آآ ازاي ازاي انا ازاي انا ابوظها واوسخها واخليها تضل وتبقى ند لله وهم ايه وهم يمشوا وراها ما تقلقوش. نزل له بس انت فيديو كليب جديد واتفرج على ستين سبعين مليون فيو. ما تقلقش خالص من الكلام اللي بيتقال ولا الرقص اللي موجود. كده ولا كده
هم هيمشوا وراء الحاجات دي. واحلوا قومهم دار البوار. فقومهم قعدوا في الدار. ليه؟ ازاي اضلوهم؟ جعلوا لله اندادا ليضلوا عن سبيله. فكده عرفنا الطريقة لما ربنا قالها في اول الاية ويصدون عن سبيل الله وايه؟ ويبغونها عوجا. عايزينها معوجة
عايزين بديل عايزين دين بس يعني بص دين كده الحجاب فيه عادي وممكن ما يبقاش موجود والصلاة فيه مش هي كل حاجة والاختلاط فيه عادي على فكرة انتم بتعقدوها ليه؟ والفلوس اصلا دي اسمها فوايد وما فيش اصلا ربا والكلام ده. والدين ما بقاش دين بس ده البديل
احنا عايزين ند كده مع الدين ده هنعيش به فنعيش به. فمبسوطين وهم مبسوطين. بس ربنا قال ايه بقى؟ قل والله العظيم دي من من اصعب الايات قل ايه؟ انا متخيل قل. طب هتشوفوا اللي هيحصل لكم في الدنيا
قلت اه مش هتعرفوا تستمتعوا بالدنيا زي ما كنتم عايزين قل تمتعوا والله الكلمة دي رهيبة قل تمتعوا يعني ايه تمتعوا؟ يعني ربنا بيقول لهم انت دلوقتي عندك كم سنة؟ عشرين سنة
عيش مسلا خمسين ستين سبعين سنة هات اخرك في السبعين سنة دول السبعين سنة دول ما تفوتش فيهم لحزة تتمتع التمتع ده يعني ايه اللزة لزة حاول ان انت تتبسط وتضحك
من كتر الضحك وتصرف فلوس على قد ما تقدر وتجيب فلوس على قد ما تقدر وحاول تجيب عربيات ولبس وتخرجي وتسافري تمتعوا بكل لحزة وزنا وشرب ومعاصي. تمتعوا. افتحوا في المعاصي على قد ما تقدروا. اتبسطوا بكل حاجة تقدروا تعملوها. الحق تمتع فان
الى النار عشان انت رايح النار. تخيل ربنا بيقول له كده الكلام صادم بس ده قرآن انا ممكن ابقى انا ممكن ابقى متشدد القرآن ربنا يقول ايه الحمد لله الذي انزل على عبده الكتاب
ولم يجعل له عوجا القرآن كده يا جماعة القرآن كده فالقرآن واضح جدا يقرر ان هو يعرض ربنا بيقول له انا في اوبشن ان انا اسيبك في الدنيا. فالحق خد اللي تقدر عليه
بص اتبسط من الطول والعرض. سافر كل الحتت تقدر تسافرها واضحك كل الضحك اللي تقدر تضحكه. وكل كل الاكل اللي تقدر تاكله واتبسطي بكل اللبس اللي تقدري تتبسطي به وافجر كل الفجور تمتعوا
ربنا ما حطلهمش اي شروط ولا اي تهديدات ولا قال لهم ايه افتحوا على الرابع عشان انتم داخلين النار. يا نهار ابيض! والله الجملة الشديدة انا لو قلتها لواحد وشه
انت تقول لي انت ازاي آآ عنيف كده انما سبحان الله! بص بص الضمير لما ربنا يقول تمتعوا فان ايه؟ مصيركم. ما قالش مصيرهم. ايه الفرق بين مصيرهم ومصيركم ساعات القرآن كده
النبي عليه الصلاة والسلام يقول له قل للكفار هم هيحصل فيهم ايه انما هنا يقول له ايه؟ انتم هيحصل فيهم ايه؟ بص دي تحس انه الضمير المخاطب ده مصيركم. ايوة باكلمكم انتم. باقول لكم انتم. اوعى فكرك يروح لحد تاني. انا باتكلم عليك انت
الله فهو ربنا قال ايه؟ اللي هيبدل نعمة الله كفرا اللي هيختار يكفر بربنا. ويكفر بنعم ربنا. وما يشكروش وما يعبدوش وما يمشيش في طريقه وهيصد عن سبيل الله وهيضل الناس
ربنا يقول له ايه زي ما قلنا ودي قاعدة في الصورة سبك في الدنيا يعني واستفتحوا وخاب كل جبار عريض ايه؟ من ورائه جهنم. طب الدنيا؟ لا لا لا انا اسيبه عادي في الدنيا
انت ما تطمحش اوي في موضوع الدنيا ده لا ان انا انصرك ولا ان انا اهلكه ولا ان انت تاخد حاجة ولا ان هو يفقد حاجة. العب على اخرك. اهي الصورة جاية تأكد ده تاني
بس الكلمة شديدة قوي تمتعوا عارف لما تعمل مصيبة وتكلم باباك بيقول لك ايه يعني وتقول له طب انا جاي يقول لك ايه لا لا لا ما تجيش. اقعد بقى وكمل
واسهر السهرة كلها بس لما تيجي البيت هنشوف تمتعوا فان مصيركم الى النار ايه الكلام الشديد ده يا جماعة ايه الكلام العزيم ده الواحد ازاي يتهاون بعد كده والله وفعلا المؤمن لما بيسمع الكلام ده خايف
شايف الكلام ده شديد قوي يا رب فربنا يقول يبص الاية اللي بعديها. قل لعبادي الذين امنوا يقيموا الصلاة وينفقوا مما رزقناهم سرا وعلانية من قبل ان يأتي يوم لا بيع فيه ولا خلال
بيقول لك انه زمان ده قرآن مكي صح؟ قرآن مكة يعني فترة مكة التشريع اللي نزل فيها هو بس الصلاة والانفاق. يعني ما كانش فيه كلام عن الصوم الصوم كان لسة ما فرضش. رمضان ما فرضش. ولا للجهاد ولا لمسلا احكام المواريث. ولا مسلا اه اه احكام حتى الطلاق والزواج. الكلام ده ما كانش موجود
كان كل الصحابة عارفينه عن العبادة هي ايه؟ الصلاة والانفاق حتى الصلاة ما كانتش الخمس صلوات. دي كانت في الاسراء والمعراج يعني في الاول حتى في مكة كان الصلاة صلاة الصبح وصلاة بالليل
فهنا ربنا قام قايل لهم ايه؟ العبادتين المشهورين اللي هم تقريبا كل حاجة بيعملوها. فكانه هم هنا مش بيقول لك بالزات لو مش عايز تخش نار صلي وانفق لها وبيقول لك ايه؟ اشتغل بقى على
ثمرات لا اله الا الله هي كانت في ساعتهم هي دي كأن الاية لو نازلة لنا دلوقتي هتقول لك ايه ؟ صل وانفق وحسن اخلاقك وتصدق واسمع الدروس واحفز قرآن. فاهمين الفكرة؟ ان الغريب هنا ان الاية ايه لما جه واحد يخاف
وربنا يريد انه يطمنه في اية واحد وتلاتين ما قالوش يا زول قل لعبادي الذين امنوا بصوا ما تخافوش انت. لقى لومي اشتغلوا. اه اه دول هيروحوا النار عشان اللي بيحصل لهم ده. اشتغل بقى عشان ما تحصلهمش
اشتغل وخد الموضوع جد اشتغل واتعب بقى صل وانفق وبعد كده يقيموا فعل مضارع يقيموا الفعل المضارع يفيد ايه؟ يفيد الاستمرار يعني ما تبطلوش صلاة ما تبطلوش انفاق. كملوا على اللي انتم فيه. فاكرين لا اله الا الله لها ثمرات. فروعوها في السماء تؤتي وكلها كل حين
ان انت تشتغل. فربنا يقول لهم ايه؟ اشتغلوا. دي العبادات الاساسية اللي كانت على ايامهم. هنا الدعوة انك تحقق ثمرات لا اله الا الله عشان ما تبقاش معهم والحق قبل ما ييجي يوم اللي هو يوم القيامة. يعني تاني انا اسيبك في الدنيا مش موضوعي معك الدنيا. اشتغل عشان اللي جاي
ذات يوم لا بيع فيه ولا خلاف. لا تعرف تبيع ولا تعرف تشتري ولا تعرف تخلص نفسك. هنا في الدنيا تعرف. يعني مزنوق في حاجة تعرف تبيع حاجة تستلف فلوس تخلص خلال اللي هو الخليل
اللي هو الصديق واحد يساعدك يديك هبة من عنده يسلفك يقف جنبك يدخل لك هناك يوم القيامة ما فيهوش اي حاجة لا تعرف تبيع ولا تعرف تشتري ولا تعرف تستلف ولا تعرف مش هتعرف
عوض خسارتك. مش هتعرف حد يقف جنبك. ما لكش حد. يا تشتغل دلوقتي وتنجو يا خلاص فربنا سبحان الله حتى المؤمن هو بيدي له امل بس مش اللي هو ايه بص ما تقلقش انت خالص ما فيش حاجة انت. انت انت كويس لا لا بيقول له ايه ما تخافش اشتغل
عشان يوم القيامة قل يا عبادي قل يا عبادي الذين امنوا يقيموا الصلاة وينفقوا مما رزقناهم سرا وعلانية من قبل ان يأتي يوم لا بيع فيه ولا خلاف نخش في حتة تانية شوط جديد. الله! بص الايات بتبدأ ايه؟ الله! الذي خلق السماوات والارض. وانزل من السماء ماء
فاخرج به من الثمرات رزقا لكم. وسخر لكم الفلك لتجري في البحر بامره وسخر لكم الانهار. وسخر لكم الشمس والقمر دائبين. وسخر لكم الليل والنهار واتاكم من كل ما سألتموه. وان تعدوا نعمة
ان الانسان لظلوم كفار. ليه ربنا هنا بيذكر النعم بان احنا لسه بنقول ما تبقوش زي اللي فوق دول بدلوا نعمة الله كفرا. كفروا وجحدوا لما انا اخلقك واخلق سما وارض
واقول لك انت موجود هنا عشان دي في حقيقة كبرى خلق السماوات والارض بالحق انتهينا عشان تعبد وانت هنا عشان تمتحن. وانعم عليك يمين وشمال في الكون. وابقى خلقت الكون ده
عشانك ولك كل اللي انت محتاجه لما انا اعمل كده اعبد واشكر. اوعى تبقى زي دول. لان هنا بيقول لك ازاي كفر وانا اللي عملت لهم كل ده وكان هنا بيقول لك بص كل النعم دي اوعى تختار الاختيار اللي هم اختاروه في مقابل كرد فعل على اللي انا باعمله لك ده
الايات دي جت ليه هنا بس جميلة قوي الايات دي لما عايزني اركز تعالوا نركز في حاجتين تلاتة كده. بص الله بص خلق اللي هو الله. انزل الله اخرج الله. صح؟ سخر. بص الفعل كله الله بامره. وسخر لكم الشمس واتاكم كلها الله
لا هو احنا قلنا قل هو الله احد كله ده محوره الله. الكون كله موجود عشان الله في الايات كانت بتقول لك انا اللي عملت لك. انا اللي عملت لك. انا اللي عملت. انا اللي عملت. بس الايات قالت حاجة تانية بقى عشان نقولها صح. بص رزقا لكم وسخر لكم الفلك. وسخر
لكم الانهار وسخر لكم الشمس والقمر. واتاكم شف ربنا بيقول لك ايه؟ انا عملت لك وعملت لك وعملت لك. يعني انا اللي عملت ولك انا اللي عملت ولك انا اللي عملته ولك. تخيل واحد جاي يقول لك كده انا ربنا يقول لك انا اللي اكلتك. وانا اللي شربتك وانا اللي خلقتك وانا اللي بشفيك وانا اللي
وانا اللي جوزتك وانا اللي علمتك وانا ازاي ابويا بيعدد نعمه كده وربنا بيعدي نعمه بالوضوح ده. انه انا اللي عملتها وعملتها لك انت. يعني مش مسلا انا خلقته وخلاص. لا لا انا عملت ده لك انت انت. انت لو مش عايزهم مش هعملوك انت. انت
مش محتاج انا مش هعمله. ده انا عملته قاصد لك انت انت ازاي مش عارفني؟ انت ازاي مش معترف بي؟ انت ازاي مش مديني حقي؟ انت ازاي مش معظمني انت لسه لا اله الا الله في قلبك ما فيهاش موجودة
انت لسة مش قادر تضحي عشاني! انت مش عايز تخش في الصلاة مع نفسك عشان انا انا اللي اكلتك وشطبتك! انا اللي عملت لك! انا اللي هاديتك! انا اللي سمعتك عني! انا اللي عرفتك بي! انا عملت لك جنة
ان الانسان ليبص اخر الاية ان الانسان لظلوم كفار. مش ممكن الانسان ده على الزلم والكفر اللي هو فيه ده شوف المبالغة ظلوم غير ظالم كفار غير كافر. افعال كلها مبالغة ليه؟ كتير كفر كتير. ليه؟ اصل في نعم كتير قوي وهو وهو كتير قوي
فربنا يعني الانسان يعاتب عليه ليه الظلم ده؟ ليه الكفر ده؟ هو ده حالنا والله الآيات جاية عشان تقول لك ليه اختاروا ده ازاي يقتضي باي وجه ومش عارفين هو انا هو انا ما ليش حق. انت مش عارف انا عملت لهم ايه
مش ممكن كمية الظلم والكفر اللي هم فيه وبعدين سبحان الله ركز معي في دي. اية اربعة وتلاتين يعني انا انا مش هخش في تفاصيل الاكشن هي واضحة. خلق السماوات والارض انزل من السماء ماء اخرج به من الثمرات. سخر لكم الفلك سخر لكم الانهار. سخر لكم الشمس القمر
ده يبين ده يبين يعني ايه وراء بعضه على طول وبيتحركوا عمرهم ما بيقفوا سخر لكم الليل والنهار كده كل ده مرفوض. تعال اية اربعة وتلاتين يقول ايه؟ واتاكم من كل ما سألتموه
هتلاقي التفسير غريب اوي التفسير يقول لك ايه من كل ما احتجتموه ازاي خلوا سألتموه احتجتموه؟ ان انا اقول له في حاجات انا سألتها بس انت ما ادتهاليش انت اديتها لي انا ما سألتهاش. انا ما سألتش ربنا على المناخير دي ولا على الودن دي
ولا على اللسان ده. بس ادهولي وفي حاجات تانية كنت اطلبها وما نديهاليش. قال لك لان انت لو طلبت حاجة مش صح لك مش خير لك ما ادهالكش. ولو كان في حاجة لازم تاخدها محتاجها وخير لك كان هيديها لك. فهي مش معنى
سألتموه يعني سألتموه سألتموه يعني احتجتوه واتاكم من كل ما سألتموه عشان كده السلف يقولوا ايه؟ سألتموه وما سألته ما لم تسألوه. يعني اللي انا احتجته وهو اداه لي. فربنا يقول للانسان ليه تكفر بي بعدي
هل انا استحق من انك ده هل ده فعلا يعني شكر نعمة؟ هو ده قلم طارئ الذين بدلوا نعمة الله وانت قلت بنعمة الله لا تحصوها طبعا ولا ايه ولا تشكروها ازا كان مش عارفين نعدها اصلا ولا نلاحزها ولا نشوفها
فده باب جميل اوي يا جماعة. اللي عايز يقرب من ربنا يخش عليه من باب النعم. زي ما هو ربنا بيتودد لك بذكر النعم يعني ايه تجيب ورقة كده دايما بينصحونا بدي ورقة ايه ورقة النعم وتقعد تكتب
نعم ربنا عمل لي كزا وعمل لي كزا وعمل لي كزا تزكر النعم وتدبر النعم بيعمل ايه؟ بيعمل اول فرح بها. لانك حاسس بقدرها واثرها ونفعها لك. فبتفرح بها. وبيولد
دول لله شكرا يا رب وبيولد حياء انا مكسوف وبيولد اعتراف بالفضل دي منك بيقول لك حب الايات دي دلوقتي عملت فينا كده صح؟ وكذلك ذكر النعم ربنا هنا بيذكر نعم عشان ايه؟ يرقق قلوب ناس بعيدة عنه. ويقول لك لا انا انا انا عملت لك كل ده. على فكرة كان ممكن ربنا يخلق مسلا موز
ورز وفول وسمك بس يقول لك ده اللي انت محتاجه عشان تعبدني في الدنيا. ولو كنا كلنا الاربع حاجات دول بس بس كنا عشنا انما ربنا يتودد هنا بنعم. نعم نعم كتيرة اوي حلوة اوي لا تحصوها
مش معقولة يبقى حق ربنا علينا ايه زي النموزج اللي في الصورة ده كفر النعمة اه استهانة من الدين ترك للصراع اللي ربنا يريد مني ان ان يبتليني به لا لا ربنا يقول لك انا عايزك تبقى غير كده. عايزني ابقى زي مين يا رب؟ بص يا اية بعديها. واذ قال ابراهيم
الصورة اسمها ابراهيم ليه ده النموزج العكس تماما النموزج بتاع الصورة النموزج اللي قال بص الم ترى كيف تروى شجرة اه كلمة طيبة كشجرة طيبة دي الشجرة اللي انا عايزك تبقى زيها. ده القلب اللي انا عايزك تبقى زيه. تعال اوريك
النعمة بيعمل ايه في البني ادم؟ تعال اوريك انت المفروض تبقى واقف في انهي صف وعامل زي مين؟ في نجم كده فوق انا عايزك تبص عليه وتمشي وراه. سيدنا ابراهيم
المرة الجاية لانه مش لو فتحنا الكلام عنه مش هنخلص آآ آآ فهنبدأ في الحتة دي من المرة اللي جاية. بس بمهد لكم واوريكم ازاي الصورة كلها حتة واحدة هي حتة واحدة
وانت لازم تقراها على بعض وتفهمها على بعض وتدبرها على بعض. تخرج منها انا جاهز للصراع. انا قوي. انا عايز ابقى سيدنا ابراهيم والرسل اللي هم ربنا زكرهم واي حد واقف في الحتة دي. عايز اقول كلامهم. وعايز افعل افعالهم. وعايز قلبي يبقى زيهم. والشجرة اللي اقترب بها لنفسي وابقى واقف على لا اله الا الله زيهم
مش عايز ابقى زي النموذج ده. مش عايز ابقى زي الفئة دي. اللي استحبتهم الدنيا والشيطان ضحك عليهم. واللي اتبعه واللي مشيوا وراهم واللي بيعارضوا بيجادلوا واللي في الآخر بيحصل فيهم ايه في في جهنم وبيكفروا النعمة ازاي؟ فربنا بيعذبهم ازاي. سورة جميلة جدا. وهي بتهيأك لاختيار الدين عشان ايه بص
ايه لتخرج الناس بتهيأك للخروج؟ بتزق اجزاء ايمانيا بتقول لك قم وانت بتبقى مش قادر وسط الصورة مش عايز مش عايز مش عايز تحدد بنفسك مش اقدر انا لازم اقوم
الصورة جميلة جدا جدا جدا. هنتكلم المرة الجاية عن النموزج بتاع سيدنا ابراهيم. النموزج اللي في مواجهة نموزج اللي الصورة دايما بتتكلم عنه فده كده الحمد لله النهاردة يعني ونشوفكم ان شاء الله الاربع اللي جاي. سبحانك اللهم وبحمدك. اشهد ان انت استغفرك واتوب اليك
السلام